**Stoffel Vandoorne** (s. 26. maaliskuuta 1992 Kortrijk, Belgia) on belgialainen rata-autoilija ja Formula E -sarjan maailmanmestari kaudelta 2022.

Kaudella 2015 Vandoorne voitti GP2-sarjan mestaruuden. Vandoorne oli toinen McLarenin Formula 1 -tallin kilpakuljettajista kausilla 2017–2018.

Ura
---

Vandoorne aloitti uransa kartingsarjoissa kuusivuotiaana. Vuonna 2008 hän voitti Belgian KF2 -sarjan mestaruuden. Seuraavana vuonna hän sijoittui toiseksi CIK-FIA World Cup KF2 -luokassa.

### World Series by Renault (2010–2013)

Vuonna 2010 Vandoorne kilpaili F4 Eurocup 1.6 -sarjassa voittaen sarjan mestaruuden. Seuraavana vuonna Vandoorne sijoittui kolmanneksi Formula Renault NEC -sarjassa ja viidenneksi Eurocup Formula Renault -sarjassa. Vuonna 2012 Vandoorne jatkoi Eurocup Formula Renault -sarjassa voittaen sarjan mestaruuden. Hän myös sijoittui yhdeksänneksi Formula Renault NEC -luokassa samana vuonna.

Vuonna 2013 Vandoorne kilpaili Formula Renault 3.5 -sarjassa. Hän ajoi paalulta voittoon heti ensimmäisessä kilpailussaan. Sen jälkeen hän voitti Belgian viikonlopun toisen kilpailun ja seuraavana viikonloppuna Moskovassa hän voitti viikonlopun molemmat lähdöt. Hän taisteli heti ensimmäisellä kaudellaan sarjan mestaruudesta Kevin Magnussenin kanssa. Magnussen lopulta voitti sarjan mestaruuden ja Vandoorne jäi sarjan toiseksi.

### GP2 (2014–2015)

Stoffel Vandoorne Silverstonessa 2014.
Vuonna 2014 Vandoorne siirtyi GP2-sarjaan ART Grand Prix -tallin kuljettajaksi. Hän aloitti vahvasti ajamalla aika-ajoissa toiseen lähtöruutuun ja kilpailussa hän ajoi voittoon heti ensimmäisessä GP2-kilpailussaan. Itävallan pitkässä kilpailussa Vandoorne sijoittui toiseksi. Toisen voittonsa Vandoorne otti Unkarin sprinttikilpailussa. Hän voitti tämän lisäksi Monzassa ja Abu Dhabissa. Hän saavutti kauden aikana myös neljä paalupaikkaa ja kolme kisan nopeinta kierrosta sijoittuen sarjan loppupisteissä toiseksi. Vuonna 2015 Vandoorne kilpaili toisen kauden GP2-sarjassa jatkaen ART-tallissa. Hän teki uuden ennätyksen voittaen peräti seitsemän kilpailua kauden aikana. Lisäksi hän saavutti neljä paalupaikkaa, 16 palkintosijaa ja seitsemän kilpailun nopeinta kierrosta voittaen ylivoimaisesti sarjan mestaruuden.

### Super Formula (2016)

Vuonna 2016 Vandoorne siirtyi kilpailemaan Japanin Super Formula -sarjaan. Stoffel Vandoorne otti kauden aikana yhden paalupaikan, voitti 2 kilpailua ja oli pisteissä neljäs.

### Formula E (2018–)

Vandoorne siirtyi kilpailemaan Formula E -sarjaan kaudeksi 2018–2019 HWA Racelab -tallin kuljettajana.

Kaudeksi 2019–2020 Vandoorne siirtyi Mercedes-tallin kilpakuljettajaksi. Hän voitti sarjan maailmanmestaruuden kaudella 2022.

Formula 1 -ura
--------------

Vuonna 2013 Vandoorne valittiin McLarenin nuorten kuljettajien kehitysohjelmaan. Kaudella 2014 hän toimi McLarenin virallisena testi- ja varakuljettajana. Seuraavalle kaudelle Vandoorne alennettiin toiseksi testikuljettajaksi, kun edelliskaudella kisakuskina toiminut Kevin Magnussen siirrettiin Fernando Alonson tieltä testi- ja varakuljettajaksi kaudelle 2015.

Vandoornelle avautui mahdollisuus osallistua Bahrainin osakilpailuun Fernando Alonson jouduttua onnettomuuteen ja loukkaannuttuaan kauden 2016 avausosakilpailussa Melbournessa. Bahrainissa Vandoorne ajoi aika-ajoissa 12:nneksi päihittäen tallikaverinsa Jenson Buttonin. Kilpailussa Vandoorne ajoi kymmenenneksi saavuttaen debyyttikilpailussaan MM-pisteen. Piste oli kauden ensimmäinen myös McLarenille. Alonson toivuttua seuraavaan kilpailuun jäi Vandoorne ilman ajopaikkaa.

Syyskuussa 2016 ilmoitettiin Vandoornen ajavan toista McLarenia kaudella 2017 korvaten F1-uransa lopettavan Jenson Buttonin. Hän ajoi parhaimmillaan seitsemänneksi Singaporen ja Malesian GP:ssä. Vandoorne solmi McLarenin kanssa jatkosopimuksen elokuussa 2017, mutta sen kestoa ei julkistettu, talli sanoi kuitenkin haluavansa pitää hänet riveissään "pitkään".

### Tulokset kilpailuittain

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | McLaren | AUS  | BHR10 | CHN  | RUS  | ESP  | MON  | CAN  | EUR  | AUT  | GBR  | HUN  | GER  | BEL  | ITA  | SIN  | MAL  | JPN  | USA  | MEX  | BRA  | ABU  | 1 | 20. |
| 2017 | McLaren | AUS13 | CHNKesk. | BHRDNS | RUS14 | ESPKesk. | MONKesk. | CAN14 | AZE12 | AUT12 | GBR11 | HUN10 | BEL14 | ITAKesk. | SIN7 | MAL7 | JPN14 | USA12 | MEX12 | BRAKesk. | ABU12 |  | 13 | 16. |
| 2018 | McLaren | AUS9 | BHR8 | CHN13 | AZE9 | ESPKesk. | MON14 | CAN16 | FRA12 | AUT15† | GBR11 | GER13 | HUNKesk. | BEL15 | ITA12 | SIN12 | RUS16 | JPN15 | USA11 | MEX8 | BRA15 | ABU14 | 12 | 16. |

### Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto-pallisijat | Paalu-paikat | Nopeimmatkierrokset | Pistesijat |
| --- | --- | --- | --- | --- | --- | --- | --- | --- | --- |
| 2016 | McLaren-Honda | 20. | 1 | 1 | 0 | 0 | 0 | 0 | 1 |
| 2017 | McLaren-Honda | 16. | 20 (19 starttia) | 13 | 0 | 0 | 0 | 0 | 3 |
| 2018 | McLaren-Renault | 16. | 21 | 12 | 0 | 0 | 0 | 0 | 4 |
| Yhteensä (3 kautta) | 42 (41 starttia) | 26 | 0 | 0 | 0 | 0 | 8 |

GP2-tulokset
------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | ART Grand Prix | BHRFEA1 | BHRSPR22 | ESPFEA13 | ESPSPR10 | MONFEA14 | MONSPR13 | AUTFEA2 | AUTSPR15 | GBRFEA3 | GBRSPR9 | GERFEA2 | GERSPR3 | HUNFEA7 | *HUNSPR*1 | **BELFEA**2 | BELSPR6 | **ITAFEA**1 | ITASPR13 | ***RUSFEA***5 | RUSSPR2 | **ABUFEA**1 | *ABUSPR*5 | **229** | **2.** |
| 2015 | ART Grand Prix | ***BHRFEA***1 | BHRSPR2 | **ESPFEA**1 | *ESPSPR*2 | MONFEA1 | *MONSPR*8 | **AUTFEA**1 | AUTSPR2 | GBRFEA3 | GBRSPR9 | HUNFEA5 | *HUNSPR*2 | **BELFEA**1 | *BELSPR*4 | ITAFEA2 | ITASPR3 | *RUSFEA*3 | RUSSPR4 | *BHRFEA*1 | BHRSPR2 | ABUFEA1 | ABUSPRC | **341,5** | **1.** |

Lähteet
-------

1. ↑  McLaren F1 reserve Stoffel Vandoorne seals Honda Super Formula seat  12.2.2016. AUTOSPORT.com. Viitattu 15.12.2016. (englanniksi)
2. ↑  Stoffel Vandoorne completes HWA RACELAB’s driver line up *FIA Formula E*. Viitattu 13.4.2019. (englanniksi)
3. ↑  Mercedes' Vandoorne wins maiden Formula E title *BBC Sport*. Viitattu 14.8.2022. (englanniksi)
4. ↑  Alonson tallikaveri laittoi nimensä jatkosopimukseen - "tuleva maailmanmestari" *iltalehti.fi*. Viitattu 23.8.2017.

Aiheesta muualla
----------------

* Kuvia tai muita tiedostoja aiheesta **Stoffel Vandoorne** Wikimedia Commonsissa

* Uran yksityiskohdat Driver Databasessa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

Yhdistynyt kuningaskunta Aston Martin Aramco F1 Team
**Tallipäällikkö:**  
Luxemburg Mike Krack  
  

**Kilpakuljettajat:**  
14. Espanja Fernando Alonso ·  18. Kanada Lance Stroll  
  

**Testikuljettajat:**  
34. Brasilia Felipe Drugovich ·  Belgia Stoffel Vandoorne  
  

**Formula 1 -autot:**  

DBR4 ·  DBR5 ·  AMR21 ·  AMR22 ·  AMR23 ·  AMR24



|  |
| --- |
| Yhdistynyt kuningaskunta McLaren F1 Team |
| **Tallipäällikkö:**Italia Andrea Stella
**Kilpakuljettajat:**4. Yhdistynyt kuningaskunta Lando Norris ·  81. Australia Oscar Piastri
**Testikuljettajat:**Espanja Álex Palou ·  Meksiko Pato O’Ward · Japani Ryō Hirakawa ·  Yhdistynyt kuningaskunta Will Stevens ·  Yhdistynyt kuningaskunta Oliver Turvey
**Formula 1 -autot:**M2B ·  M4B ·  M5A ·  M7A ·  M7C ·  M9A ·  M14A ·  M7D ·  M14D ·  M19A ·  M19C ·  M23 ·  M26 ·  M28 ·  M29 ·  M30 ·  M29F ·  MP4/1 ·  MP4/1B ·  MP4/1C ·  MP4/1E ·  MP4/2 ·  MP4/2B ·  MP4/2C ·  MP4/3 ·  MP4/4 ·  MP4/5 ·  MP4/5B ·  MP4/6M ·  MP4/6B ·  MP4/7A ·  MP4/8 ·  MP4/9 ·  MP4/10 ·  MP4/10B ·  MP4/10C ·  MP4/11 ·  MP4/11B ·  MP4/12 ·  MP4/13 ·  MP4/14 ·  MP4/15 ·  MP4-16 ·  MP4-17 ·  MP4-17D ·  MP4-18 ·  MP4-19 ·  MP4-19B ·  MP4-20 ·  MP4-21 ·  MP4-22 ·  MP4-23 ·  MP4-24 ·  MP4-25 ·  MP4-26 ·  MP4-27 ·  MP4-28 ·  MP4-29 ·  MP4-30 ·  MP4-31 ·  MCL32 ·  MCL33 ·  MCL34 ·  MCL35 ·  MCL35M ·  MCL36 ·  MCL60 ·  MCL38 |

GP2-sarjan mestarit

|  |  |  |  |
| --- | --- | --- | --- |
| 2005: Saksa Nico Rosberg2006: Yhdistynyt kuningaskunta Lewis Hamilton2007: Saksa Timo Glock

 | 2008: Italia Giorgio Pantano2009: Saksa Nico Hülkenberg2010: Venezuela Pastor Maldonado

 | 2011: Ranska Romain Grosjean2012: Italia Davide Valsecchi2013: Sveitsi Fabio Leimer

 | 2014: Yhdistynyt kuningaskunta Jolyon Palmer2015: Belgia Stoffel Vandoorne2016: Ranska Pierre Gasly

 |

Eurocup Formula Renault -sarjan mestarit

|  |  |  |  |  |
| --- | --- | --- | --- | --- |
| 2000: Brasilia Felipe Massa2001: Brasilia Augusto Farfus2002: Ranska Éric Salignon

 | 2003: Argentiina Esteban Guerrieri2004: Yhdysvallat Scott Speed2005: Japani Kamui Kobayashi

 | 2006: Portugali Filipe Albuquerque2007: Uusi-Seelanti Brendon Hartley2008: Suomi Valtteri Bottas

 | 2009: Espanja Albert Costa2010: Viro Kevin Korjus2011: Alankomaat Robin Frijns

 | 2012: Belgia Stoffel Vandoorne2013: Ranska Pierre Gasly2014: Alankomaat Nyck de Vries

 |